01002172309980004 


3209 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 217 


23 Σεπτεμβρίου 1 998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

31 2. Τροποποίηση των διατάξεων της παραγράφου 5 του 
άρθρου 12 του ΠΔ 130/84 «Κύρωση του Γενικού 
Κανονισμού Υπηρεσίας στο Στρατό» (ΦΕΚ Α' 42), 
όπως τροποποιήθηκε με το ΠΔ 317/93 (ΦΕΚ Α' 

138) (Διόρθ. Σφάλματος ΦΕΚ Α' 165). 1 

313. Ίδρυση εργαστηρίου στο Τμήμα Ηλεκτρολόγων Μη¬ 

χανικών και Μηχανικών Υπολογιστών του Εθνικού 
Μετοοβίου Πολυτεχνείου και καθορισμός του εσω¬ 
τερικού του κανονισμού. 2 

314. Ρύθμιση θεμάτων πυροσβεστών εποχιακής απασχό¬ 
λησης. 3 

315. Πρόσληψη πολιτών της Ευρωπαϊκής Ένωσης στον 

Οργανισμό Τηλεπικονωνιών της Ελλάδος (Ο.Τ.Ε. 
Α.Ε.) και στα νομικά πρόσωπα που κατέχει το 51 % 
τουλάχιστον του μετοχικού τους κεφαλαίου (θυγα¬ 
τρικών του εταιριών). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 246/30.7.1998 αρμοδιό¬ 
τητας Υπουργείου Εθνικής Παιδείας και θρησκευμά¬ 
των. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 312 (1) 

Τροποποίηση των διατάξεων της παραγράφου 5 του άρθρου 
12 του ΠΔ 130/84 «Κύρωση του Γενικού Κανονισμού Υπη¬ 
ρεσίας στο Στρατό» (ΦΕΚ Α' 42), όπως τροποποιήθηκε με 
το ΠΔ 317/93 (ΦΕΚ Α' 138) (Διόρθ. Σφάλματος ΦΕΚ Α' 
165). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 5 παρ. 17, του άρθρου 14 παρ. 
4 εδάφιο ε' και του άρθρου 17 παρ. 1, εδάφιο Γ του Ν. 
2292/95 «Οργάνωση και Λειτουργία του Υπουργείου Εθνικής 
Αμυνας, διοίκηση και έλεγχος των Ενόπλων Δυνάμεων και 
άλλες διατάξεις» (ΦΕΚ Α' 35). 

β. Τις διατάξεις του άρθρου 29Α το Ν. 1558/85 (ΦΕΚ Α' 
137), που προστέθηκε με το άρθρο 27 το Ν. 2081 /92 (ΦΕΚ 
Α' 154), όπως αντικαταστάθηκε με το άρθρο 1 παρ. 2α του Ν. 
2469/97 (ΦΕΚ Α' 38). 

γ. Τη με αριθμό 208/24 Οκτωβρίου 97 Γνωμοδότηση του 
Ανωτάτου Στρατιωτικού Συμβουλίου. 

δ. Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

ε. Τη με αριθμό 264/1998 Γνωμοδότηση του Συμβουλίου 
της Επικράτειας. 


Με πρόταση του Υπουργού Εθνικής Αμυνας, αποφασί¬ 
ζουμε: 

Αρθρο 1 

Η παράγραφος 5 του άρθρου 12 του ΠΔ 130/84 (ΦΕΚ Α' 
42), που προστέθηκε με το άρθρο 2 του ΠΔ 31 7/93 (ΦΕΚ Α' 
138), αντικαθίσταται ως εξής: 

«5. Υπό την επιφύλαξη της διατάξεως της προηγουμένης 
παραγράφου, επιτρέπεται η ελεύθερη ανάγνωση εφημερί¬ 
δων στους Σχηματισμούς, Συγκροτήματα και Μονάδες. Οι 
αναγκαίες λεπτομέρειες (χρόνος, τόπος αναγνώσεως) καθο¬ 
ρίζονται με διαταγή του Αρχηγού ΓΕΣ». 

Αρθρο 2 

Η ισχύς του παρόντος διατάγμτος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Αμυνας αναθέτουμε τηη δημο¬ 
σίευση και εκτέλεση του παρόντος διατάγματος. 

Αθήνα, 16 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 313 
Ίδρυση εργαστηρίου στο Τμήμα Ηλεκτρολόγων Μηχανικών 
και Μηχανικών Υπολογιστών του Εθνικού Μετοοβίου Πο¬ 
λυτεχνείου και καθορισμός του εσωτερικού του κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων (Α' 87)» όπως η τελευταία αυτή διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τις διατάξεις του άρθρου 22 παρ. 3 του Ν. 2362/1995 
(Α' 247). 

3. Τις διατάξεις του άρθρου 29Α του Ν. 1558/85 (Α' 37) 
όπως αυτό προσετέθη με το άρθρο 27 του Ν. 2081 /92 (Α' 
154) και τροποποιήθηκε με το άρθρο 1 παρ. 2α του Ν. 
2469/97 (Α' 38). 

4. Τις διατάξεις του άρθρου 1 του Π.Δ. 55/96 (Α' 48). 

5. Τις διατάξεις της αριθμ. 1107147/1239/006Α/ 
4.10.1996 Απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οικονο- 










3210 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μικών στους Υφυπουργούς Οικονομικών» (Β' 922). 

6. Τη γνώμη της Γενικής Συνέλευσης του Τμήματος Ηλε¬ 
κτρολόγων Μηχανικών και Μηχανικών Υπολογιστών του Εθνι¬ 
κού Μετσοβίου Πολυτεχνείου (συνεδρίαση 19.12.96). 

7. Το γεγονός ότι από την εφαρμογή των διατάξεων του πα¬ 
ρόντος διατάγματος προκαλείται δαπάνη ύψους 300.000 
δρχ. ετησίως για τα λειτουργικά έξοδα του εργαστηρίου και 
θα βαρύνει τον προϋπολογισμό του Μετσοβίου Πολυτεχνείου 
(ΚΑΕ 4121), του οποίου οι εγγεγραμμένες πιστώσεις επαρ¬ 
κούν. Κατά την επόμενη πενταετία η ανωτέρω δαπάνη αναμέ¬ 
νεται να εξοικονομηθεί από ίδιους πόρους του εργαστηρίου 
κατά τα προβλεπόμενα στο άρθρο 7 του παρόντος διατάγμα¬ 
τος χωρίς αύξηση της κρατικής επιχορήγησης προς το Εθνικό 
Μετσόβιο Πολυτεχνείο. 

8. Την αριθμ. 213/1998 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομικών, αποφασί¬ 
ζουμε: 

Αρθρο 1 

Ίδρυση 

1. Ιδρύεται στο Τμήμα Ηλεκτρολόγων Μηχανικών και Μη¬ 
χανικών Υπολογιστών του Εθνικού Μετσοβίου Πολυτεχνείου 
εργαστήριο Ηλεκτρονικών Αισθητηρίων το οποίο εξυπηρετεί 
τις εκπαιδευτικές και ερευνητικές ανάγκες στο γνωστικό 
αντικείμενο των Ηλεκτρονικών Αισθητηρίων και των εφαρμο¬ 
γών τους. 

Αρθρο 2 

Εσωτερικός Κανονισμός 

Το εργαστήριο που ιδρύεται με το προηγούμενο άρθρο διέ- 
πεται από τον εσωτερικό κανονισμό που ορίζεται στα επό¬ 
μενα άρθρα. 

Αρθρο 3 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ηλε¬ 
κτρολόγων Μηχανικών και Μηχανικών Υπολογιστών του Εθνι¬ 
κού Μετσοβίου Πολυτεχνείου. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και της αλλοδαπής, εφό¬ 
σον οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ηεμρίδων, 
σεμιναρίων συμποσίων συνεδρίων και άλλων επιστημονικών 
εκδηλώσεων, την πραγματοποίηση δημοσιεύσεων και εκδό¬ 
σεων και την πρόσκληση ελλήνων και ξένων αναγνωρισμένων 
επιστημόνων. 

4. Την παροχή υπηρεσιών σε ιδιώτες και σε κάθε νομικής 
μορφής οργανισμού κατά τα προβλεπόμενα στο Π.Δ. 159/ 
1984 (Α' 53). 

Αρθρο 4 
Προσωπικό 

Το προσωπικό του εργαστηρίου αποτελείται από μέλη του 
Διδακτικού Ερευνητικού Προσωπικού Δ.Ε.Π. του Τμήματος 
Ηλεκτρολόγων Μηχανικών και Μηχανικών Υπολογιστών που 
το γνωστικό αντικείμενο της θέσης που κατέχουν εμπίπτει 
στα ερευνητικά ενδιαφέροντα του εργαστηρίου, από μέλη 
του Ειδικού Διοικητικού - Τεχνικού Προσωπικού (Ε.Δ.Τ.Π.) 
καθώς και από μέλη του λοιπού επιστημονικού προσωπικού 
που τοποθετείται στο εργαστήριο με τη διαδικασία του άρ¬ 
θρου 4 παρ. 1 (δ) του Ν. 2073/92 (Α' 159). 

Αρθρο 5 

Διοίκηση - Αρμοδιότητες 

1. Το εργαστήριο διευθύνεται από μέλος του Διαδακτικού 
Ερευνητικού Προσωπικού (Δ.Ε.Π.) του Τμήματος Ηλεκτρολό¬ 
γων Μηχανικών και Μηχανικών Υπολογιστών που ορίζεται με 
τη διαδικασία του άρθρου 28 παρ. 22 του Ν. 2083/92 (Α' 
159). 


2. Ο διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/82 μεταξύ των οποίων περιλαμβάνονται 
ο συντονισμός του διδακτικού (προπτυχιακού - μεταπτυχια¬ 
κού) και ερευνητικού έργου του εργαστηρίου, η κατάρτιση και 
υποβολή στη Γενική Συνέλευση του Τμήματος του ετήσιου 
προγράμματος λειτουργίας του εργαστηρίου και η μέριμνα για 
την τήρησή του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστηρίου, η 
εισήγηση στη Γενική Συνέλευση του Τμήματος για τον ορισμό 
των υπευθύνων για τα αναλώσιμα υλικά και τον κινητό εξοπλι¬ 
σμό και η υπογραφή κάθε εξερχομένου του εργαστηρίου εγ¬ 
γράφου. 

Αρθρο 6 

Εγκατάσταση - λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Εθνικού Μετσοβίου 
Πολυτεχνείου και σε χώρους που παραχωρούνται σ' αυτό για 
την εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίες για τη διενέργεια των εργαστη¬ 
ριακών ασκήσεων και των ερευνητικών προγραμμάτων. Στο 
χώρο εγκατάστασης τοποθετείται πινακίδα με τον τίτλο του 
εργαστηρίου. 

2. Ο διευθυντής ενημερώνεται πριν από τη διεξαγωγή κάθε 
εργασίας, που γίνεται στο εργαστήριο στα πλαίσια ερευνητι¬ 
κού προγράμματος ή άλλου έργου, που έχει αποφασιοθεί από 
τη Γενική Συνέλευση του Τμήματος και καθορίζει την προτε¬ 
ραιότητα στη χρησιμοποίηση οργάνων και χώρων, σε περί¬ 
πτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτορυγία 
των μονάδων του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των εργαζομέ¬ 
νων (πρσωπικού, φοιτητών, επισκεπτών), στους χώρους, κα¬ 
θώς και στην προστασία των οργάνων και εγκαταστάσεών του 
από βλάβες. 

Αρθρο 7 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που προγρα- 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών προ¬ 
ϊόντων. 

γ. Την παροχή υπηρεσιών σύμφωνα με το άρθρο 4 παρ. 3 
Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Ηλεκτρολό¬ 
γων Μηχανικών και Μηχανικών Υπολογιστών με τη διαδικασία 
του άρθρου 4 παρ. 3 του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Εθνικό Μετσόβιο Πολυτεχνείο για τους 
σκοπούς του εργαστηρίου. 

Αρθρο 8 

Τηρούμενα βιβλία 

Για τις ανάγκες του εργαστηρίου τηρούνται τα ακόλουθα βι¬ 
βλία και στοιχεία: 

1. Πρωτόκολλο εισερχόμενης - εξερχόμενης αλληλογρα¬ 
φίας, βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος επι¬ 
στημονικών βιβλίων, περιοδικών και οργάνων, αρχείο ερευνη¬ 
τικών προγραμμάτων, βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται και 
κάθε άλλο βιβλίο ή στοιχείο το οποίο κρίνεται απαραίτητο ή 
προβλέπεται από ειδικές διατάξεις. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 14 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

- 4 -- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 314 
Ρύθμιση θεμάτων πυροσβεστών εποχιακής απασχόλησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 7 του άρθρου 3 του Ν. 2612/1998 «Ανάθεση 
της δασοπυρόσβεσης στο Πυροσβεστικό Σώμα και άλλες δια¬ 
τάξεις». 

β. Του άρθρου 29Α του Ν. 1558/1985 «Κυβέρνηση και Κυ¬ 
βερνητικά όργανα» (Α 137) το οποίο προστέθηκε με το άρ¬ 
θρο 27 τουΝ. 2081/1992 (Α' 154) και τροποποιήθηκε από το 
άρθρο 1 παρ. 2α του Ν. 2469/1997 (Α'38). 

γ. Των άρθρων 3 και 6 της ΔΙΔΚ/Φ.1 /20199/5.9.1997 Κοι¬ 
νής Απόφασης του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων Υπουργού Εσωτερικών Δημόσιας Διοίκησης και 
Αποκέντρωσης στους Υφυπουργούς Εσωτερικών Δημόσιας 
Διοίκησης και Αποκέντρωσης» (Β' 801). 

δ. Του άρθρου 4 της 1107147/1 239/0006Α74.10.1996 
Κοινής Απόφασης του Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 922). 

ε. Του άρθρου 1 της 80078/4.10.1996 Κοινής Απόφασης 
του Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β' 924). 

2. Το γεγονός ότι από τις διατάξεις του παρόντος διατάγμα¬ 
τος προκαλείται κατά το τρέχον οικονομικό έτος δαπάνη 
ύψους 1.205.000.000 δρχ. το 1999, δαπάνη ύψους 
1.025.000.000 δρχ. και για κάθε ένα από τα επόμενα τρία 
έτη, δαπάνη ύψους 400.000.000 δρχ. Η ανωτέρω δαπάνη, 
για μεν το τρέχον οικονομικό έτος, θα καλυφθεί από μετα¬ 
φορά πιστώσεων από τον προϋπολογισμό του Υπουργείου 
Γεωργίας στον προϋπολογισμό του Υπουργείου Δημόσιας 
Τάξης υπό Ε.Φ. 43-1 20 και ΚΑΕ 031 2 και 0356, σύμφωνα με 
το άρθρο 9 του Ν. 2612/1998 (Α' 112), για την οποία έχει εκ- 
δοθεί η αριθ. 290041 /8.6.1998 απόφαση του Υπουργού Οι¬ 
κονομικών, για δε τα επόμενα οικονομικά έτη θα καλυφθεί 
από πιστώσεις που θα εγγραφούν στον ανώτερω προϋπολογι¬ 
σμό. 

3. Την 454/1998 Γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δημόσιας Τάξης 
και των Υφυπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Εργασίας και Κοινωνικών 
Ασφαλίσεων, αποφασίζουμε: 

Αρθρο 1 

Εκπαίδευση - Καθήκοντα - Υποχρεώσεις 

1. Οι πυροσβέστες εποχικής απασχόλησης είναι προσω¬ 
πικό, που προσλαμβάνεται κατά τη θερινή περίοδο που διαρ- 
κεί από 1 ης Μαίου μέχρι 31 ης Οκτωβρίου από τις Υπηρεσίες 
του Πυροσβεστικού Σώματος και επικουρεί τους μόνιμους 
πυροσβεστικούς υπαλλήλους στο έργο τους. 

2. Οι πυροσβέστες εποχικής απασχόλησης έχουν τα ακό¬ 
λουθα καθήκοντα και υποχρεώσεις: 

α. Εκπαιδεύονται στην Υπηρεσία για την οποία προσλαμβά¬ 
νονται, για όσο διάστημα κρίνεται αναγκαίο, από βαθμοφό¬ 
ρους του Σώματος, με πρόγραμμα που καταρτίζει το Αρχηγείο 
Πυροσβεστικού Σώματος και περιλαμβάνει τη βασική εκπαί¬ 
δευση του πυροσβέστη. 


β. Βοηθούν τους πυροσβεστικούς υπαλλήλους της Υπηρε¬ 
σίας, που προσλαμβάνονται, στο έργο τους, και στελεχώνουν 
τα πυροφυλάκια. Διατάξεις που ισχύουν κάθε φορά για τα θε¬ 
μελιώδη καθήκοντα, τους περιορισμούς και την αστική ευ¬ 
θύνη των δημοσίων πολιτικών υπαλλήλων εφαρμόζονται ανά¬ 
λογα και γι’ αυτούς. 

γ. Εργάζονται κατά τον ίδιο τρόπο και χρόνο που ισχύει και 
για το πυροσβεστικό προσωπικό της Υπηρεσίας, στην οποία 
προσλαμβάντοναι, ασκούν δε κατ’ αρχήν τα καθήκοντά τους 
στην περιφέρεια αρμοδιότητας αυτής, εκτός και αν υπηρε¬ 
σιακές ανάγκες το επιβάλλουν, οπότε μπορεί να απασχολού¬ 
νται και εκτός περιφέρειας, όπου επεμβαίνει η Υπηρεσία 
τους. Κατ’ εξάιρεση το προσωπικό αυτής της κατηγορίας, 
όταν στελεχώνει τα αερομεταφερόμενα πεζοπόρο τμήματα, 
παρέχει τις υπηρεσίες του σε όλη την επικράτεια. 

δ. Μετά τη λήξη της εργασιακής τους σχέσης, όχι όμως για 
λόγους καταγγελίας της σύμβασης, μπορούν να παρέχουν 
εθελοντικά τις υπηρεσίες τους στην πλησιέστερη στον τόπο 
διαμονής τους Πυροσβεστική Υπηρεσία, εφαρμοζομένων 
αναλόγως στην περίπτωση αυτή των διατάξεων περί εθελο¬ 
ντών πυροσβεστών. 

Αρθρο 2 

Πειθαρχικό δίκαιο 

1. Οι γενικές διατάξεις περί πειθαρχίας, καθορισμού των 
πειθαρχικών παραπτωμάτων, βεβαίωσης αυτών, καταγγε¬ 
λιών, αρμοδίων οργάνων για την άσκηση πειθαρχικής δίωξης, 
κλήσης σε απλογία, πειθαρχικής δικαιοδοσίας, επικύρωσης, 
αυξομείωσης, άρσης ποινών, θέσης εκτός υπηρεσίας, παρα¬ 
πόνων που ισχύουν κάθε φορά για τους πυροσβέστες του Πυ¬ 
ροσβεστικού Σώματος εφαρμόζονται ανάλογα και για το προ¬ 
σωπικό του παρόντος διατάγματος. 

2. Στους πυροσβέστες εποχικής απασχόλησης επιβάλλο¬ 
νται, οι ακόλουθες πειθαρχικές ποινές: 

α. Έγγραφη επίπληξη. 

β. Πρόστιμο μέχρι τις αποδοχές ενός μήνα. 

γ. Καταγγελία της σύμβασης από την Υπηρεσία. 

Οι δύο πρώτες από τις ανωτέρω ποινές επιβάλλονται, εφό¬ 
σον δε δικαιολογείται καταγγελία της σύμβασης εργασίας. Η 
καταγγελία της σύμβασης επιβάλλεται με πράξη του Διοικητή 
της οικείας Περιφερειακής Διοίκησης Πυροσβεστικών Υπη¬ 
ρεσιών ύστερα από γνώμη Υπηρεσιακού Συμβουλίου, που συ¬ 
γκροτείται σε κάθε Περιφερειακή Διοίκηση Πυροσβεστικών 
Υπηρεσιών για την κατηγορία του προσωπικού αυτού με από¬ 
φαση του εν λόγω Διοικητή και αποτελείται από τρεις (3) Αξι¬ 
ωματικούς του Σώματος, εκ των οποίων ο ένας είναι ανώτε¬ 
ρος. Λόγοι που δικαιολογούν την καταγγελία της σύμβασης 
από την Υπηρεσία, είναι ιδίως, η εγκατάλειψη υπηρεσίας, η 
πλημμελής εκτέλεση καθήκοντος, η απείθεια σε διαταγή 
προϊσταμένου και η αδικαιολόγητη αποχή από την εκτέλεση 
των καθηκόντων για τρεις (3) τουλάχιστον συνεχείς ημέρες. 

Αρθρο 3 

Ηθικές και υλικές αμοιβές - Στολή 

Στους πυροσβέστες εποχικής απασχόλσης: 

α. Απονέμονται οι υλικές και ηθικές αμοιβές, ππυ προβλέ- 
πονται και για το πυροσβεστικό προσωπικό του Πυροσβεστι¬ 
κού Σώματος, εκτός της επ’ ανδραγαθία προαγωγής. Σε ό,τι 
αφορά το είδος, τη διαδικασία και τον τρόπο απονομής τους 
εφαρμόζονται ανάλογα οι σχετικές διατάξεις του Κανονιμσού 
Εσωτερικής Υπηρεσίας του Πυροσβεστικού Σώματος (Π.Δ. 
210/1992 Α' 99). 

β. Χορηγείται στολή υπηρεσίας μαχίμων μονάδων που περι¬ 
λαμβάνει κράνος ελαφρού τύπου, φόρμα, ζώνη και υψηλά 
υποδήματα (άρβυλα), τα οποάι οφείλουν να διατηρούν σε 
καλή κατάσταση και να φέρουν πάντοτε κατά την εκτέλεση 
των καθηκόντων τους. Στον υποδύτη της φόρμας φέρουν το 
διακριτικό σήμα του Πυροσβετικού Σώματος και το σήμα ειδι¬ 
κότητας που προβλέπεται από τον Κανονισμό Στολών για 
τους πυροσβετικούς υπαλλήλους Γενικών Υπηρεσιών. 

Αρθρο 4 
Έναρξη ισχύος 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 14 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΠΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, 

ΛΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΥΦΥΠ. ΕΡΓΑΣΙΑΣ & ΚΟΙΝ. ΑΣΦ/ΣΕΩΝ ΔΗΜΟΣΙΑΣ ΤΑΞΗΣ 

ΧΡΗΣΤΟΣ ΠΡΩΤΟΠΑΠΠΑΣ ΓΕΩΡΓΙΟΣ ΡΩΜΑΙΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 315 
Πρόσληψη πολιτών της Ευρωπαϊκής Ένωσης στον Οργανισμό 
Τηλεπικονωνιών της Ελλάδος (Ο.Τ.Ε. Α.Ε.) και στα νομικά 
πρόσωπα που κατέχει το 51 % τουλάχιστον του μετοχικού 
τους κεφαλαίου (θυγατρικών του εταιριών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 2 του άρθρου 1 τουΝ. 2431/96 «Διορι¬ 
σμός ή πρόσληψη πολιτών της Ευρωπαϊκής Ένωσης στη Δη¬ 
μόσια Διοίκηση» (Α' 175). 

β) Του Ν. 2257/94 «Για την οργάνωση και λειτουργία του 
Ο.Τ.Ε.» (Α' 197). 

γ) Του Ν. 2246/94 «Οργάνωση και λειτουργία του τομέα 
τηλεπικοινωνιών» (Α' 172). 

δ) Του άρθρου 29Α του Ν. 1558/1985 «Κυβέρνηση και Κυ¬ 
βερνητικά όργανα» (Α' 137) που προστέθηκε με το άρθρο 27 
του Ν. 2081/1992 (Α' 154) όπως αντικαταστάθηκε με το άρ¬ 
θρο 1 παράγραφος 2α του Ν. 2469/1997 (Α'38). 

2. Τις διατάξεις του Γενικού Κανονισμού Προσωπικού 
Ο.Τ.Ε. (Γ.Κ.Π. - Ο.Τ.Ε.) και των καταστατικών των θυγατρι¬ 
κών του εταιρειών. 

3. Το γεγονός ότι από τις διατάξεις του Διατάγματος αυτού 
δεν προκαλείται δαπάνη σε βάρος του Κρατικού Προϋπολογι¬ 
σμού ούτε του προϋπολογισμού του Ο.Τ.Ε. 

4. Τη με αριθ. ΔΙΔΚ.Φ. 1/20199/ΦΕΚ 801 Β75.9.97 από¬ 
φαση του Πρωθυπουργού και του Υπουργού ΕΣΔΔΑ «περί 
ανάθεση αρμοδιοτήτων στον Υφυπουργό Σ. Μπένο» όπως 
έχει τροποποιηθεί με την υπ’ αριθμ. ΔΙΔΚ/Φ1/23470/ 
20.10.97 (924/Β). 

5. Τη με αριθ. 235/1998 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής Οι¬ 
κονομίας, Μεταφορών και Επικοινωνιών και του Υφυπουργού 
Εσωτερικών, Δημόσιας Διοίκησης και Αποκέντρωσης, απο¬ 
φασίζουμε: 

Επιτρέπεται η πρόσληψη πολιτών των άλλων Κρατών - Με¬ 
λών της Ευρωπαϊκής Ένωσης σε όλες τις ειδικότητες του 
Προσωπικού του Οργανισμού Τηλεπικοινωνιών της Ελλάδος 
Α.Ε., καθώς και του προσωπικού των κατωτέρω εταιρειών, 
στις οποίες ο Ο.Τ.Ε. κατέχει το 51 % τουλάχιστον του μετοχι¬ 
κού τους κεφαλαίου: 

1. ΚΥΨΕΛΟΕΙΔΕΣ ΛΕΙΤΟΥΡΓΙΚΟ ΣΥΣΤΗΜΑ ΚΙΝΗΤΩΝ 
ΤΗΛΕΠΙΚΟΙΝΩΝΙΩΝ ΑΝΩΝΥΜΟΣ ΕΤΑΙΡΙΑ (0Ο8ΜΟΤΕ). 


2. ΕΛΛΑΣΚΟΜ Α.Ε. ΑΝΩΝΥΜΗ ΕΤΑΙΡΙΑ ΤΗΛΕΠΙΚΟΙΝΩ¬ 
ΝΙΩΝ (ΗΕΙΧΑ50ΟΜ ΙΝΤΕΗΝΑΤΙΟΝΑΙ. Α.Ε.). 

3. ΑΝΩΝΥΜΗ ΕΛΛΗΝΙΚΗ ΕΤΑΙΡΕΙΑ ΠΑΡΟΧΗΣ ΠΡΟΪΟ¬ 
ΝΤΩΝ ΚΑΙ ΥΠΗΡΕΣΙΩΝ ΙΝΤΕΡΝΕΤ (ΟΤΕ-ΝΕΤ). 

4. ΑΝΩΝΥΜΗ ΕΤΑΙΡΕΙΑ ΔΟΡΥΦΟΡΙΚΩΝ ΚΙΝΗΤΩΝ ΚΑΙ 
ΠΡΟΣΩΠΙΚΩΝ ΕΠΙΚΟΙΝΩΝΙΩΝ (ΟΤΕ8ΑΤ). 

5. ΕΛΛΗΝΙΚΟΣ ΣΥΜΒΟΥΛΕΥΤΙΚΟΣΤΑΧΥΔΡΟΜΙΚΟΣ ΚΑΙ 
ΤΗΛΕΠΙΚΟΙΝΩΝΙΑΚΟΣ ΟΡΓΑΝΙΣΜΟΣ Α.Ε. (ΟΤΕ Οοπάυ- 
ΙΙίπς)). 

6. ΝΑΥΤΙΛΙΑΚΕΣ ΤΗΛΕΠΙΚΟΙΝΩΝΙΑΚΕΣ ΥΠΗΡΕΣΙΕΣ ΠΕΙ¬ 
ΡΑΙΑ ΑΝΩΝΥΜΗ ΕΤΑΙΡΕΙΑ (ΜΑΡΙΤΕΛ Α.Ε.). 

7. ΟΤΕ - ΑΝΤΑΛΛΑΚΤΗ ΡΙΑ ΣΥΝΑΛΛΑΓΜΑΤΟΣ ΑΝΩ¬ 
ΝΥΜΗ ΕΤΑΙΡΕΙΑ. 

8. ΟΤΕ - Ι.ΕΑ5ΙΝ6 ΑΝΩΝΥΜΗ ΕΤΑΙΡΕΙΑ (ΟΤΕ Ι.ΕΑ8ΙΝΘ 
Α.Ε.). 

9. ΟΤΕ - ΑΝΩΝΥΜΗ ΕΤΑΙΡΕΙΑ ΑΣΦΑΛΙΣΤΙΚΗΣ ΠΡΑΚΤΟ¬ 
ΡΕΥΣΗΣ (ΟΤΕ - ΑΣΦΑΛΙΣΗ). 

Στον Υπουργό Μεταφορών και Επικονωνιών αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 11 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, 

ΔΗΜ. Δ/ΣΗΣ & ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤ. ΜΠΕΝΟΣ Γ. ΠΑΠΑΝΤΩΝΙΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

Στο ΦΕΚ 183/31.7.98/τ. Α’ που δημοσιεύθηκε το 246/ 
30.7.98 Π.Δ. «Αξιολόγηση των μαθητών του ενιαίου λυκείου», 
επκρέρονται οι εξής διορθώσεις: 

1. Στο άρθρο 6 οι χαρακτηρισμοί: «Ανεπαρκώς 5.1 -10, 
Σχεδόν καλώς 10.1 -13* διορθώνονται με το ορθό: «Ανεπαρ¬ 
κώς 5.1 -09.99, Σχεδόν καλώς 10-13». 

2. Το εδ. δ) της περ. Ε του άρθρου 18 διορθώνεται με το 
ορθό: «δ) Κατά ανάλογο τρόπο εξετάζονται και τα μαθήματα 
Στατιστικής και Μαθηματικά και Στοιχεία Στατιστικής». 

3. Η επικεφαλίδα της περ. ΣΤ. του άρθρου 18 διορθώνεται 
με το ορθό: «Μαθήματα Φυσικών Επιστημών (Φυσική, Χη¬ 
μεία, Χημεία - Βιοχημεία, Βιολογία, Στοιχεία Αστρονομίας και 
Διαστημικής, Αρχές Περιβαλλοντικών Επιστημών)». 

4. Στη δεύτερη γραμμή του εδ. β) της περ. ΙΒ. του άρθρου 
18 οι λέξεις «της κατηγορίας Α και Β» διορθώνονται ως εξής: 
«των κατηγοριών ί και Η». 

5. Στην πρώτη γραμμή του εδ. β' της παρ. 2 του άρθρου 26 
οι λέξεις «αν ο Μ.Ο. των τετραμήνων» διορθώνονται με το 
ορθό «αν η διαφορά του Μ.Ο. των τετραμήνων». Στη δεύτερη 
γραμμή του ίδιου εδαφίου οι λέξεις «είναι μεγαλύτερος» διορ¬ 
θώνονται με τις λέξεις «είναι μεγαλύτερη». Στο ίδιο εδάφιο το 
γράμμα (Π) της όγδοης γραμμής διορθώνεται σε (Π') και ο τύ¬ 
πος διορθώνεται ως ακολούθως: Π'=Π ± (Δ-3)/2. 

6. Στην τέταρτη γραμμή του εδ. γ’ της παρ. 2 του άρθρου 26 
οι λέξεις «εάν ο Μ.Ο. όρος των τετραμήνων» διορθώνεται με 
τις λέξεις «εάν η διαφορά του Μ.Ο. των τετραμήνων». Στην 
έκτη γραμμή του ίδιου εδαφίου οι λέξεις «είναι μεγαλύτερος» 
διορθώνονται με τις λέξεις «είναι μεγαλύτερη». Στο ίδιο εδά¬ 
φιο οι λέξεις «αυτός μειώνεται ώστε να διαφέρει» διορθώνο¬ 
νται με τις λέξεις «αυτή μειώνεται ώστε ο Μ.Ο. να διαφέρει». 

(Από το Υπ. Εθνικής Παιδείας & θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




